
[bookmark: Sujet][bookmark: References]Rezoluția legislativă a Parlamentului European din 10 februarie 2026 referitoare la propunerea de directivă a Parlamentului European și a Consiliului de modificare a Directivei 2014/32/UE în ceea ce privește echipamentele de alimentare a vehiculelor electrice, distribuitoarele de gaz comprimat și contoarele de energie electrică, de gaz și de energie termică (COM(2024)0561 – C10-0205/2024 – 2024/0311(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2024)0561),
–	având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0205/2024),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European din 22 ianuarie 2025[footnoteRef:1], [1:  	JO C, C/2025/1192, 21.3.2025, ELI: https://eur-lex.europa.eu/eli/C/2025/1192/oj.] 

–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 26 noiembrie 2025, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 60 din Regulamentul său de procedură,
–	având în vedere raportul Comisiei pentru piața internă și protecția consumatorilor (A10-0173/2025),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

P10_TC1-COD(2025)0311
Poziția Parlamentului European adoptată în primă lectură la 10 februarie 2026 în vederea adoptării Directivei (UE) 2026/... a Parlamentului European și a Consiliului de modificare a Directivei 2014/32/UE în ceea ce privește sistemele de măsurare pentru echipamentele de alimentare a vehiculelor electrice și pentru distribuitoarele de gaz comprimat și în ceea ce privește contoarele de energie electrică, de gaz și de energie termică 
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Directiva (UE) 2026/706.)

